Diari Oficial de la Generalitat Valenciana


Sumari del DOGV 4965, del 14-03-2005 (2005/2515)

ACORD de 2 de febrer de 2005, de la Comissió Territorial d'Urbanisme de Castelló, relatiu a la modificació puntual núm. 18 del Projecte de delimitació de sòl urbà en l'àmbit al costat del c/ Alcalà en el municipi de Santa Magdalena de Pulpis.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2515


Data del document
:   02-02-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Santa Magdalena de Pulpis
    * pla d'urbanisme

ACORD de 2 de febrer de 2005, de la Comissió Territorial d'Urbanisme de Castelló, relatiu a la modificació puntual núm. 18 del Projecte de delimitació de sòl urbà en l'àmbit al costat del c/ Alcalà en el municipi de Santa Magdalena de Pulpis. [2005/X2515]
  
Vist l'expedient relatiu a la modificació puntual del Projecte de delimitació de sòl urbà en àmbit al costat del c/ Alcalà de Santa Magdalena de Pulpis i, de conformitat amb els antecedents següents:
  
Primer. Amb data 29 de setembre de 2004, el ple de l'Ajuntament de Santa Magdalena de Pulpis va acordar aprovar la modificació del Projecte de delimitació del sòl urbà d'aqueix municipi en l'obertura d'un nou vial en una illa al costat del carrer Alcalà i sotmetre-la a informació pública, mitjançant edictes publicats en el periòdic Levante de data 9 de juliol de 2004 i en el Diari Oficial de la Generalitat Valenciana núm. 4822, de 18 d'agost de 2004. Durant el període d'exposició pública es van produir dues al·legacions.
  
Amb data 8 de novembre de 2004, es procedeix per part del ple de l'Ajuntament a l'aprovació provisional de l'esmentada modificació.
  
Segon. El 17 de novembre de 2004, entra en el Servei Territorial de Planificació i Ordenació Territorial de Castelló, escrit de l'Ajuntament de Santa Magdalena de Pulpis, mitjançant el qual sol·licita l'aprovació definitiva de la modificació. Amb posterioritat i en data 18 de novembre de 2004 es requereix a l'Ajuntament perquè complete la documentació, a la qual cosa es compleix en data 17 de desembre de 2004.
  
Tercer. La documentació està formada per memòria informativa i justificativa i plànols d'informació de planejament vigent i plànols d'ordenació de la modificació proposada.
  
Quart. La modificació puntual del Projecte de delimitació del sòl urbà té com a objecte l'obertura d'un nou vial en una illa al costat del carrer Alcalà, amb la finalitat de reduir l'excessiva dimensió d'una illa d'edificació, a fi d'implantar la tipologia d'habitatges unifamiliars que es demanden a la zona.
  
En la memòria s'assenyala que no es produeix augment de l'aprofitament lucratiu privat, i s'augmenta el sòl de destinació pública, en l'obertura del nou vial. Tampoc s'altera el règim urbanístic ni les ordenances de la zona i es justifica que es compleix amb el que establix l'article 17 de l'annex al Reglament de planejament de la Comunitat Valenciana, aprovat pel Decret 201/1998, de 15 de desembre del Govern Valencià, (en endavant RPCV), l'àmbit global afectat per la modificació que afecta una illa i els vials adjacents és d'una superfície de 5.481 m² pel que fa a la illa i 2.832 m² pel que fa als vials que la circumden.
  
Fonaments de dret
  
Primer. La tramitació de la modificació ha sigut correcta, conforme a l'article 55 en concordança amb el 38 de la Llei 6/1994, de 15 de novembre, reguladora de l'activitat urbanística (en endavant LRAU).
  
Segon. La documentació està completa, a l'efecte del que disposa l'article 27 de la LRAU.
  
Tercer. La modificació que s'examina suposa la introducció d'alteracions en l'ordenació detallada del sòl urbà, en el sentit de crear un nou vial de manera que facilite el desenvolupament edificatori de la illa, eliminant la seua excessiva profunditat i ajustant la nova alineació a les edificacions preexistents. Els canvis no introdueixen augment en l'edificabilitat de la zona, i generen increment en els sòls dotacionals, es justifiquen els canvis en criteris de racionalitat.
  
Com reiteradament ha establit la jurisprudència, la determinació concreta de l'ordenació detallada en el sòl urbà s'emmarca clarament dins de la discrecionalitat del planejament urbanístic, gaudint en aquests casos l'administració d'àmplia llibertat per a triar la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser actuada per l'Ajuntament, des de la representació que li confereix la seua legitimació democràtica.
  
La Llei 6/1994, de 15 de novembre, reguladora de l'activitat urbanística (en endavant LRAU) recull clarament aquesta línia jurisprudencial. Així, l'article 40 d'aquesta Llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat. Cal únicament, en supòsits com el que ens ocupa, un control autonòmic de legalitat, ja que, com assenyala l'article 40.1, últim paràgraf, de la LRAU, ?la Generalitat no pot aprovar definitivament els plans que incórreguen en infracció d'una disposició legal estatal o autonòmica?.
  
Quart. La modificació planteja canvis que es justifiquen en la finalitat de possibilitar un millor desenvolupament de la zona propiciant el manteniment d'edificacions existents erigides amb anterioritat al pla i adaptant els nous vials respecte d'aquestes edificacions preexistents. Amb la pretesa modificació no es produeix augment de l'edificabilitat prevista en la zona, i s'augmenta el sòl de destinació viària (dotacional públic), per la qual cosa es compleix amb el que establix l'article 17 de l'annex del RPCV i en l'article 55.3 de la LRAU.
  
Cinqué. De conformitat amb el que establixen els articles 8.A i 9.1 del Reglament dels òrgans urbanístics de la Generalitat Valenciana, el director general de Planificació i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta a previ dictamen de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas de Santa Magdalena de Pulpis, tindrà directament efectes de resolució executòria.
  
Per raó del que s'ha exposat, la Comissió Territorial d'Urbanisme de Castelló acorda: Aprovar definitivament la modificació del Projecte de delimitació del sòl urbà relativa a l'obertura d'un nou vial en una illa al costat del carrer Alcalà del municipi de Santa Magdalena de Pulpis.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 2 de febrer de 2005.- El secretari de la Comissió Territorial d'Urbanisme: Fernando Renau Faubell.